युवक इटली ( यंग इटली )
यंग इटली एक संस्था है, जिसकी स्थापना 1831 ई. में जोसेफ मेजिनी ने फ्रांस के मार्सलीज नामक नगर में किया था। इसका उद्देश्य जनसाधारण में राष्ट्रीय चेतना का प्रसार कर इटली राष्ट्र का एकीकरण करना था। 18 से 40 वर्ष तक की आयु वाले नवयुवक ही इस संस्था के सदस्य बन सकते थे। सन् 1833 ई.में इस संस्था में सदस्यों की संख्या 60 हजार हो गई थी। इन सदस्यों को इटली के कोने-कोने में राष्ट्रीय चेतना का प्रचार करने के लिए भेजा गया। इन्होंने इस कार्य को बड़े साहस से पूरा किया तथा जनता में स्वतंत्रता के लिए चेतना जागृत की।